Otak-otak yaiku panganan saka Indonésia, Malaysia, lan Singapura kang digawé saka iwak (padatan iwak tengiri utawa bandeng) kang dibumboni lan dibungkus godhong gedhang. Diarani polo-polo jalaran wujudé alus lan lunyu kaya déné utek manungsa.
Otak-polo ana kang digawé saka iwak tengiri, nanging uga ana kang digawé saka iwak bandheng. Otak-polo tengiri digawé saka iwak tengiri kang wis dialusake, santen, pati, unclang, putihan endhog, uyah, bawang, mrica, lan penyedap rasa. Kabèh mau dibungkus nganggo godhong gedhang, banjur dibakar kaya déné mbakar saté.
Béda saka polo-polo tengiri, polo-polo bandheng digawé saka iwak bandheng. Cara nggawéné diwiwiti saka misahaké iwak bandheng saka kulit lan daginge sarta eri. Sawisé dipisah, daging bandeng diuleg utawa dialusake lan dicampur karo bumbu kaya déné lombok rawit abang, brambang, bawang, unclang, lan laos. Adonan daging lan bumbu kang wis dicampur mau dilebokaké manèh ing kulit bandeng banjur dibakar nganggo godhong gedhang.
Otak-polo bisa didadekaké lawuh nalika mangan sega, nanging uga bisa dianggo gadhon. Otak-polo kanggo gadhon dipangan nganggo sambel kacang, bisa dicocol utawa disawuraké ing ndhuwur piring.

Cara nggawé

Piranti: 

 300 gram iwak tenggiri giling
 100 gram glepung sagu
 5 siyung brambang
 3 siyung bawang
 Godhong brambang
 Santen kenthel 65 ml
 Banyu ès
 1 endhog bèbèk utawa pitik
 Uyah sakcukupé
 Gula sakcukupé
 Mrica alus sakcukupé
 Godhong gedhang
 Sundhuk.

Cara ngolah 

 Campur kabèh piranti ing tembor utawa manci gedhé kajaba godhong gedhang lan sundhuk.
 Udhak rata kabèh iku nganti ora pati cuwèr.
 Banjur adhonan diwungkus godhong gedhang lan disundhuk kaya lonthong.
 Kukus otak-otak ing kukusan kurang luwih 20 menit.
 Panasake teplon utawa bakaran banjur otak-otak mau dipanggang nganti godhongé garing.
 Otak-otak wis mateng lan bisa disajèkaké ing piring nganggo sambel kacang utawa saos lombok.

Deleng uga 
Resep masak otak-otak

Vidéo masak otak-otak

Cathetan suku 

Panganan
Olah-olahan Indonésia